Բոտի Գոա

Դեմել Բոտի Գոա Տիրոլեն Օրֆե (; ), կոտդիվուարցի ֆուտբոլիստ, հարձակվող։

2009 թվականից 2012 թվականներին նա Հայաստանի առաջնությունում հանդես է եկել «Միկա» ակումբի կազմում՝ մեկ տարվա ընդմիջումով, որի ընթացքում խաղացել է Նորվեգիայի «Ռուսենբորգ»-ում։ Վերջին տարիներին նա հերթափոխով հանդես է եկել Վրաստանում և Ղազախստանում։

Ակումբային կարիերա 
Դեմել Բոտին իր գործունեությունը սկսել է «Օմնիսպորտ Օմնես Դաբու» երիտասարդական ակումբում։ 2007 թվականի ամռանը նա տեղափոխվել է «Բենֆիկա», բայց խաղացել է պահեստայինների կազմում։ Բենֆիկա B-ում հաջող մրցաշրջանից հետո (25 հանդիպում, 16 գոլ), պայմանագրով տեղափոխվել է «Ժիրոնա»։

Պայմանագրի ավարտից հետո Դեմելը պայմանագիր է կնքել Հայաստանի Պրեմիեր Լիգայի երևանյան «Միկա» ակումբի հետ։ Առաջին մրցաշրջանում նա 14 գոլ է խփել, որի արդյունքում դարձել է ցուցակի երկրորդ լավագույն ռմբարկուն։ Դեմելը մեկ գնդակով առաջ է անցել Արթուր Քոչարյանից։ Մրցաշրջանի ավարտին ակումբի հետ պայմանագիրը երկարաձգել է մեկ տարով։

2011 թվականի փետրվարի 28-ին տեղափոխվել է «Ռուսենբորգ»։ Տրոնհեյմի ակումբի հետ կնքել է չորսամյա պայմանագիր։ Հետագայում ստանալով ծանր վնասվածք՝ չի խաղացել 8 ամիս, մնացել է առանց խաղային պրակտիկայի։

2012 թվականի փետրվարի սկզբին հայկական ԶԼՄ-ներում տեղեկություն է հայտնվել «Միկիա»-ի և «Ռոզենբորգի» միջև բանակցությունների մասին՝ Դեմելին Երևան վերադարձնելու շուրջ 6 ամսից մինչև 1 տարի հաշվարկային ժամկետով։ Մեկ ամիս անց կողմերը համաձայնության են եկել։ Խզելով պայմանագիրը Ռոզենբորգի հետ՝ Դեմելը 1 տարի ժամկետով պայմանագիր է կնքել «Միկիա»-ի հետ։ Լուրջ վնասվածքից լիովին չապաքինված՝ Դեմելը երկրորդ բուժզննում է անցել Երևանում։ Դրական արդյունքների դեպքում պետք է ուժի մեջ մտներ ակումբների միջև անձնական պայմանագիրը։ Ամռանը կողմերի փոխադարձ համաձայնությամբ պայմանագիրը խզվել է, և Բոտիին տեղափոխվել է վրացական «Զեստափոնի» ակումբ։ Բայց 2013 թվականին նա կրկին վերադարձել է Հայաստան և սկսել հանդես գալ Գյումրիի «Շիրակ»-ում։

2014 թվականի ապրիլին նա պայմանագիր է կնքել ղազախական «Ժետիսու» ակումբի հետ Տալդի Կուրգանից։ Մրցաշրջանում Դեմելը անցկացրել է 16 խաղ և խփել երեք գոլ։ Հետո նա տեղափոխվել է Վրաստան, որտեղ 2015 թվականին Լանչխութիից «Գուրիայի» կազմում անցկացրել է ընդամենը հինգ հանդիպում։ 2016 թվականի հունվարին վերադարձել է «Ժետիսու»։

Նվաճումներ 
 «Միկա»
 Հայաստանի առաջնության արծաթե մրցանակակիր․ 2009

Հանդիպումների վիճակագրություն 
2012 թվականի հուլիսի 11-ի տվյալները

Ծանոթագրություններ

Արտաքին հղումներ 
 ՖՖԱ-ի պաշտոնական կայքում անձնական էջ